30/01/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación da modificación do artigo 5.4 do acordo regulador das condicións de traballo do persoal ao servizo do Concello de Fene

Con data 16 de novembro de 2018 achégase a modificación do artigo 5.4 do acordo regulador das condicións de traballo do persoal ao servizo do Concello de Fene publicado no BOP núm.210 o 11 de setembro de 1992 (código de convenio número 15100110132019), asinado polas partes lexitimadas o 30 de outubro de 2018 e aprobado polo Pleno do Concello o 31 de outubro de 2018. Con data 22 de xaneiro de 2019 achégase documentación logo do requirimento de data 22 de novembro de 2018. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición da modificación do artigo 5.4 do acordo regulador das condicións de traballo do persoal ao servizo do concello de Fene publicado no BOP Núm.210 o 11 de setembro de 1992 e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25 de xaneiro de 2018). De acordo con todo o indicado, RESOLVO: 1. A inscrición da modificación do artigo 5.4 do acordo regulador das condicións de traballo do persoal ao servizo do Concello de Fene, publicado no BOP núm.210 o 11 de setembro de 1992 no rexistro de convenios e acordos colectivos de traballo da Comunidade Autónoma de Galicia.2. A remisión da modificación do artigo 5.4 do acordo regulador das condicións de traballo do persoal ao servizo do Concello de Fene, publicado no BOP núm.210 o 11 de setembro de 1992 ó Boletín Oficial da Provincia da Coruña para a súa publicación. A Coruña, 24 de xaneiro de 2019. O xefe territorial de economía, emprego e industria Cristian Teodor Rotari Meddad ANUNCIO Asunto: MODIFICACIÓN PUNTUAL DO ACORDO REGULADOR DAS CONDICIÓNS DE TRABALLO DO PERSOAL Ó SERVIZO DO CONCELLO DE FENE O Pleno do Concello de Fene, na súa sesión ordinaria do 31.10.2018, adoptou no seu punto 11.1 da Orde do día, entre outros, o seguinte acordo: “PRIMEIRO.–Modificar o artigo 5.4 do acordo regulador vixente das condicións de traballo do persoal ó servizo do Concello de Fene, que será substituído polo novo artigo coa seguinte redacción: “Artigo 5.4.–Prestación económica na situación de incapacidade temporal. Respecto ao persoal funcionario incluído no Réxime Xeral de Seguridade Social, establécese un complemento retributivo desde o primeiro día de incapacidade temporal que, sumado á prestación de Réxime Xeral da Seguridade Social, alcance o cento por cento das súas retribucións fixas do mes de inicio da incapacidade temporal. Os/as funcionarios/as en situación de baixa por enfermidade ou accidente laboral, deben xustificar tal situación mediante o correspondente parte facultativo.” TERCEIRO.–A prestación económica por incapacidade temporal establecida neste acordo aplicarase ás situacións de incapacidade temporal producidas desde a data da súa adopción. (…)”